Tuuve Aro

Tuuve Aro (s. 19. toukokuuta 1973 Helsinki) on suomalainen kirjailija. Hän on kirjoittanut yksitoista kaunokirjallista teosta, joista kuusi ovat novellikokoelmia, kolme romaaneja ja kaksi lastenromaaneja. Aron tuotantoa on käännetty mm. saksaksi, englanniksi, ruotsiksi, venäjäksi, unkariksi, puolaksi, serbiaksi, romaniaksi ja bengaliksi.

Aro on koulutukseltaan humanististen tieteiden kandidaatti Helsingin yliopistosta pääaineenaan kotimainen kirjallisuus. Hän on opiskellut myös estetiikkaa ja elokuva- ja televisiotutkimusta. Kirjoittamista hän on opiskellut Oriveden Opistossa sekä yliopiston kirjoittajaryhmässä Nobelistiklubissa 1993–2006. Kirjailijan uransa ohella Aro on työskennellyt elokuvakriitikkona ja elokuvatoimittajana.

Aron esikoisteos Harmia lämpöpatterista (1999) oli Helsingin Sanomien kirjallisuuspalkintoehdokas. Vuonna 2006 Arolle myönnettiin Kalevi Jäntin palkinto teoksesta Merkki ja muita novelleja. Niminovelliin perustuva Mikko Kuparisen ohjaama 15 minuutin lyhytelokuva Sirocco (2012) palkittiin parhaana fiktioelokuvana Odensen kansainvälisellä elokuvafestivaalilla sekä kotimaisella Artova Film Festivalilla vuonna 2013.

Aro on kirjoittanut Topi & Tallulah -lastenkirjasarjaa, jonka ensimmäinen osa Korson purppuraruusu ilmestyi vuonna 2011. Vuonna 2013 ilmestyi sarjan toinen osa, Karambolan kirous.

Teokset

Novellikokoelmat

Romaanit

Topi & Tallulah -sarja

Muut
 Novellikokoelmien saksankielinen yhteispainos Ärger mit der Heizung (Suhrkamp Verlag 2004, kääntäjä Elina Kritzokat).
 Karmiina-romaanin saksankielinen painos Karmiina K - Ich bin okay (Kookbooks Verlag 2008, kääntäjä Elina Kritzokat).
 Ihmisiä työssä, antologia (Laatusana 2007).
 2000-luvun Decamerone, antologia (WSOY 2008).
 Kertomuksia pimeestä, absurdi antologia (Turbator Kustannus 2010).
 Antologia 
 Novelli Lähtijätyyppiä antologiassa 
 Essee kirjallisuusantologiassa  (toim. Saara Turunen ja Petra Maisonen)

Palkinnot ja ehdokkuudet
 Helsingin Sanomien kirjallisuuspalkintoehdokkuus 1999, esikoisteoksesta Harmia lämpöpatterista
 Kalevi Jäntin palkinto 2006, teoksesta Merkki ja muita novelleja

Lähteet

Aiheesta muualla
  Tuuve Aro, Siltala Kustannus
  Tuuve Aro, WSOY
 Tuuve Aro Books from Finland -sivustolla 
  Tuuve Aro Facebookissa
 Topi & Tallulah Facebookissa

Suomalaiset kirjailijat
Suomalaiset elokuvakriitikot
Kalevi Jäntin palkinnon saajat
Vuonna 1973 syntyneet
Elävät henkilöt